《饯敬亭上江西观察分题得盆桧》
清代·顾陈垿

一尺万丈势，郁此升仙姿。托根几案间，抉石出怒猊。

黛枝云盖结，铁干霜痕披。圣植既劫火，犹睹具体微。

风霆起春蛰，应有飞龙知。愿为祖生楫，送君中流时。

作者简介：（1604—1673）清江苏镇洋人，字玉停，号宾阳。康熙五十四年举人。以荐入湛凝斋修书。书成，议叙行人司行人。又考算学，得第一。雍正时以目疾乞归，闭门撰述。精字学、算学、乐律，时称三绝。有《洗桐集》、《抱桐集》、《钟律陈数》等。